PROGRAMA DE MOBILITAT ERASMUS+ ESTUDIS SEGONA CONVOCATÒRIA CURS 2015-2016 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3341)
  + [Valencià](/va/acuerdo/3341)






Selector de idioma

Leer

* [Español](/es/acuerdo/3341)
* [Valencià](/va/acuerdo/3341)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA DE MOBILITAT ERASMUS+ ESTUDIS SEGONA CONVOCATÒRIA CURS 2015-2016[Butlletí Oficial Universitat d'Alacant](/ca/Publicacion)
==================================================================================================================================

Secretaria General

Butlletí Oficial Universitat d'Alacant





PROGRAMA DE MOBILITAT ERASMUS+ ESTUDIS SEGONA CONVOCATÒRIA CURS 2015-2016

Data d'aprovació
:   04/09/2015

Data de publicació
:   07/09/2015

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3341.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3341)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3341)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA DE MOBILITAT ERASMUS+ ESTUDIS SEGONA CONVOCATÒRIA CURS 2015-2016&url=https://www.boua.ua.es/va/acuerdo/3341)

**Títol:** PROGRAMA DE MOBILITAT ERASMUS+ ESTUDIS SEGONA CONVOCATÒRIA CURS 2015-2016

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** divendres, 4 de setembre de 2015

PROGRAMA DE MOBILITAT ERASMUS+ ESTUDIS

SEGONA CONVOCATÒRIA CURS 2015-2016

BASES DE LA CONVOCATÒRIA

Per mitjà d'aquest Programa l’alumnat de la Universitat d'Alacant pot realitzar una part dels seus estudis en universitats europees amb les quals la UA haja subscrit acords d'intercanvi d'estudiants. Aquest intercanvi es realitzarà amb l'objectiu de reconeixement acadèmic i d'aprofitament, així com d'adequació al seu perfil curricular.

La mobilitat Erasmus+ es concedirà exclusivament per a realitzar estudis de grau o de postgrau a temps complet, inclosa la preparació d'una tesi (excepte les activitats de recerca que no formen part específicament d'un programa d'estudis).

Tot el què aquestes bases de la convocatòria no regulen es regirà per les disposicions europees per al Programa ‘Erasmus+’ 2015-16 i la Normativa General de Mobilitat de la Universitat d'Alacant.

1. Requisits.

1.1. Matrícula: estar degudament matriculat o matriculada en la UA en un programa d'estudis conduent a l'obtenció d'un títol oficialment reconegut de Grau, Llicenciatura, Enginyeria o Arquitectura, Màster Oficial o Doctorat, tant en el moment de la inscripció en el programa de mobilitat com durant l'intercanvi. Els programes d'estudis esmentats han d’haver tingut docència durant el curs 2014/2015.

1.2. Crèdits: tenir superat en el moment de la inscripció en el Programa un mínim de 60 crèdits en els ensenyaments de Grau, Llicenciatura, Enginyeria i Arquitectura des de la qual sol·licita l’intercanvi (crèdits superats fins a la convocatòria C4 del curs 2014/2015 inclosa).

1.3. Idiomes: tindre el nivell d'idiomes mínim, establit per la Universitat d’Alacant, per a poder sol·licitar la seua participació en el Programa Erasmus+. Aquest nivell es correspon amb el B1 (segons el

[Marc Comú Europeu de Referència per a les Llengües](http://cvc.cervantes.es/obref/marco/))

S'exigirà un nivell superior quan es tinga coneixement que així ho disposa la Universitat de destinació.

Cada estudiant haurà de justificar el requisit lingüístic de la Universitat d'Alacant mitjançant la presentació d'un document oficial que acredite el nivell mínim d'idioma requerit. Els documents que es valoraran són exclusivament els continguts en la Normativa de la Universitat d'Alacant per a l'acreditació interna de competències lingüístiques en valencià i llengües estrangeres, publicada en el BOUA de 27 de març de 2015.

<http://www.boua.ua.es/pdf.asp?pdf=punto_6_1_normativa_competencias_linguisticas_valenciano_lenguas_extranjeras.pdf>

Només podran ser considerats aquells documents obtinguts o computats fins la data que finalitze el termini de presentació de sol·licituds.

1.4. Altres requisits:

-No haver obtingut plaça definitiva en un altre programa de Mobilitat per al segon semestre.

-No haver obtingut plaça definitiva Erasmus+ Estudis per a qualsevol semestre del curs 2015-16.

-No haver gaudit de beca Erasmus d'estudis o pràctiques (LLP-Erasmus, Erasmus+ Mundus o Erasmus+) per un període anual o dos quadrimestres en el mateix nivell d'estudis (grau, màster, doctorat). Els qui hagen gaudit de beca Erasmus anteriorment no podran repetir institució de destinació.

- No haver incomplit la normativa de qualsevol programa gestionat per la Unitat de Mobilitat.

2. Mobilitat al país d'origen.

L’alumnat d'un país participant que residisca temporalment a Espanya a l'efecte d'estudis en la Universitat d'Alacant es considerarà elegible per a dur a terme una mobilitat Erasmus+ al seu país d'origen, encara que se li atorgarà el menor grau de prioritat possible en l'avaluació de sol·licituds.

3. Durada i places oferides.

3.1. El període de mobilitat Erasmus+ estarà comprès entre un mínim de tres i un màxim de sis mesos.

3.2. Les places d'intercanvi es concediran per a estudiar durant el segon semestre del curs acadèmic 2015/2016. El període i dates d'intercanvi dependran del calendari acadèmic de la Universitat de destinació.

3.3. Les institucions de destinació i el nombre de places que s'ofereixen es poden consultar en la següent adreça web, recollides per estudis, països, universitats de destinació i àrea d'estudi:

<http://aplicacionesua.cpd.ua.es/convenios_movilidad/pub4/titulaciones.asp>

4. Dotació.

4.1. L'ajuda econòmica que es rep està constituïda per les aportacions dels fons comunitaris europeus a través del Servei Español per a la Internacionalització de l'Educació (SEPIE), que pertany al Ministeri d'Educació, Cultura i Esport, i de fons propis de la Universitat d'Alacant. La quantia total depèn de la consignació pressupostària d'aquests organismes

La dotació màxima corresponent a la Universitat d'Alacant per aquesta convocatòria és de 150.000 € i es troba consignada en les aplicacions del concepte 480 del Centre de Despesa del Servei de Relacions Internacionals 011245 com a romanent de la quantitat pressupostada inicialment en la convocatòria anterior Erasmus+ para tot el curs 2015/2016. Aquesta dotació podrà incrementar-se com a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria. El pagament d'aquesta dotació està supeditat a la disponibilitat de liquiditat de la UA.

La subvenció assignada a cada estudiant s'ajustarà al que es disposa en la Llei 38/2003 de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

4.2. D'altra banda, la Universitat d'Alacant promou anualment acords amb diferents Ajuntaments per a dotar a l’alumnat Erasmus+ d'ajudes addicionals. També existeix l'ajuda econòmica addicional aportada per la General itat Valenciana . Aquestes es concedeixen en funció dels criteris que estableixen aquests organismes (expedient acadèmic, empadronament a la Comunitat Valenciana , empadronament al municipi, etc.). No obstant això, la concreció d'aquests acords i convocatòries es duran a terme en el curs acadèmic 2015-2016, dependran de la consignació pressupostària d'aquests organismes i el seu pagament estarà supeditat a la seua disponibilitat de liquiditat.

4.3. Qui vulga tenir accés a aquestes possibles ajudes complementàries hauran de respondre afirmativament a la pregunta que referent a això trobaran en el formulari d'inscripció.

5. Termini, procediment i documents de sol·licitud.

5.1. El termini de presentació de sol·licituds és del 10 al 20 de setembre de 2015 a les 14,00 hores.

5.2. El procediment de sol·licitud consta dels següents passos:

5.2.1. Cumplimentació del formulari de sol·licitud a través del UACloud Campus Virtual à Altres Serveis. La sol·licitud es troba disponible en la carpeta Secretaria Virtual, apartat Mobilitat, subapartat Erasmus. Una vegada s'emplena el formulari s'ha de prémer el botó acceptar i s'obté un número de registre que s'ha de conservar.

S’haurà d'indicar per ordre de preferència les destinacions a les quals opta, podent sol·licitar fins a un màxim de 10 destinacions.

Amb la finalitat de tenir majors opcions, es recomana a l’alumnat que seleccione destinacions de tres o més països diferents i eviten en tant que sigui possible concentrar-se en un únic país. Així mateix és recomanable informar-se prèviament sobre les condicions de la docència en les destinacions sol·licitades (idioma de docència, programes d'estudis, possible reconeixement acadèmic, etc.) en les pàgines webs de cada universitat.

Les universitats de destinació seleccionades i el seu ordre de prioritat no podran ser modificats passat el període de sol·licitud, ni seran motiu d'al·legació.

5.2.2. Presentació de la documentació acreditativa de coneixement d'idiomes. La forma de presentació depèn del tipus de document que acredite el nivell d’idioma:

Expedient acadèmic UA, quan continga assignatures que acrediten un determinat nivell d'acord amb la

[Normativa vigent BOUA de 27 de març de 2015](http://www.boua.ua.es/pdf.asp?pdf=punto_6_1_normativa_competencias_linguisticas_valenciano_lenguas_extranjeras.pdf)

(Annex I), o bé tinga reconegut el nivell a través de les assignatures 'Coneixement Acreditat d'Idioma' o 'Requisit Lingüístic per al TFG': no és necessari aportar documentació.

Altra documentació interna de la UA (certificats de proves d'acreditació realitzades en la UA, diplomes de cursos d'AULES o de la Unitat de Relacions amb Àsia Pacífic): ha de presentar-se una còpia (en format PDF) a través del Campus Virtual, entrant en la carpeta Secretaria, apartat Mobilitat i seleccionant el subapartat Documentació.

Documents externs (certificats o diplomes externs a la UA relacionats en l'Annex II de

[Normativa vigent BOUA de 27 de març de 2015](http://www.boua.ua.es/pdf.asp?pdf=punto_6_1_normativa_competencias_linguisticas_valenciano_lenguas_extranjeras.pdf)

- Cambridge, IELTS, TOEFL, EOI, etc.-): han de presentar-se original i còpia per al seu acare en qualsevol Registre de la Universitat d'Alacant dirigit a la Unitat de Mobilitat.

5.2.3. Presentació d'una proposta d'estudis (document disponible en la web de mobilitat) de la primera plaça sol·licitada. Aquesta proposta no tindrà caràcter vinculant i només ha de ser signada per l'estudiant.

Es presentarà a través del UACloud Campus Virtual à Altres Serveis. La sol·licitud es troba en la carpeta Secretaria Virtual, apartat Mobilitat, subapartat Documentació. S'ha d'escanejar el document i pujar-lo en format PDF.

5.2.4. L’alumnat de l'Escola Politècnica Superior ha d'aportar la següent documentació addicional sol·licitada pel Coordinador del Centre: mèrits relacionats amb mobilitat internacional no ponderats en altres camps, tals com haver participat en un Taller Internacional, o haver fet pràctiques en l'estranger o qüestions similars. Ha de ser presentada a la Unitat de Mobilitat de l'EPS

([sbevcbuim@kyx.pv.mv](mailto:zpqqgfgqs@hyv.eq.if))

6. Selecció.

6.1. La selecció es resoldrà d'acord amb la valoració dels mèrits acreditats per les candidates o els candidats atenent al barem que es detalla en l'Annex A

(<http://sri.ua.es/va/movilidad/documentos/erasmus/15-16/annex-a.pdf>)

Aquest comprendrà tres apartats i la puntuació total resultarà de la seua suma: a+b+c:

a) Expedient acadèmic.

b) Coneixement de l'idioma.

c) Puntuació del Centre.

6.2. Atenent al principi de transparència arreplegat en l'article 3 apartat 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Unitat de Mobilitat farà públic en la intranet de la Universitat d'Alacant, el desglossament del barem pel qual s'assignen les places als aspirants (nota mitjana, crèdits superats, puntuació d'idiomes, si escau, i puntuació del Centre).

6.3. Tindrà prioritat l'alumnat que no haja realitzat mai una estada Erasmus+. Les places es distribuiran per ordre de puntuació total, no adjudicant més places que les oferides. En el cas d’estudiants que obtinguen la mateixa puntuació, tindrà prioritat l'estudiant amb major nombre de crèdits superats.

6.4. En el moment de publicar la Resolució Provisional s'establirà un termini per a presentar renúncies sense que aquestes penalitzen (veure punt 7). Les renúncies presentades en el termini esmentat donaran lloc a la corresponent reassignació de places, seguint l'ordre de baremació. El resultat d'aquesta reassignació es publicarà en la Resolució Definitiva. Amb posterioritat a la Resolució Definitiva no es reassignaran més places.

6.5. Posteriorment a la Resolució Definitiva, a aquells/es estudiants que no hagen obtingut plaça se'ls oferiran les destinacions que hagen quedat vacants, de la forma que es detalla a continuació. Els/les estudiants/es seran convocats per la Unitat de Mobilitat segons el Centre al que pertanyen. Per ordre de nota mitjana (punt ‘a’ del Barem) se'ls oferiran les places vacants en els seus estudis i en aquest moment triaran la destinació. La Unitat de Mobilitat comprovarà que compleixen el requisit d'idioma de la Universitat de destinació i, en aquell moment, l'estudiant signarà un document d'acceptació de la plaça.

Una vegada finalitzat aquest procés, la Unitat de Mobilitat publicarà en la seua pàgina web aquestes noves assignacions i el llistat d'estudiants sense plaça definitiva, bé per no haver comparegut a la reassignació o bé per haver desistit en el seu dret de triar destinació.

7. Renuncies i penalització.

7.1. La renúncia s'ha de notificar per escrit a la Unitat de Mobilitat d’Estudiants, a través de la e-Administració o de qualsevol Registre de la Universitat d'Alacant.

7.2. Les renúncies únicament seran ateses i no penalitzaran mentre siguen presentades en el termini establit en la Resolució Provisional.

7.3. Si les renúncies són presentades fora d'aquest termini, l'estudiant tindrà penalització en tots els programes d'intercanvi que gestiona la Unitat de Mobilitat. La penalització consistirà a perdre la preferència durant els tres cursos acadèmics següents, donant preferència a la resta d'estudiants.

7.4. Si qui ha obtingut plaça no s'incorpora a l'intercanvi i no ha presentat renúncia, la seua participació serà cancel·lada d'ofici. A més se li penalitzarà amb l'exclusió en qualsevol de les convocatòries de mobilitat que gestiona la Unitat de Mobilitat durant els tres cursos acadèmics següents.

8. Requisits lingüístics de la universitat de destinació.

Normalment les universitats de destinació posseeixen un requisit lingüístic per a l'acceptació d’estudiants d'intercanvi. Cada estudiant haurà d'informar-se i serà la seua responsabilitat conèixer quins són els requisits lingüístics de les institucions que seleccione. La informació específica de cada universitat d'acolliment es pot trobar en la seua pàgina web, en l'apartat d'Intercanvis Internacionals. Les dades de contacte i els enllaços a les universitats sòcies poden trobar-se en la següent adreça:

<http://aplicacionesua.cpd.ua.es/convenios_movilidad/pub2/menu.asp>

De forma general , per a les universitats que hagen determinat un requisit lingüístic concret, cada estudiant haurà de remetre, entre altres documents, prova documental del coneixement lingüístic del nivell exigit (TOEFL o IELTS per a la llengua anglesa, Zertifikat Deutsch per a l'alemanya, Diplôme d’Etudes en Langue Française DELF per a la francesa, etc.) a la institució de destinació.

Per això, han d'estar en possessió d'aquesta documentació abans de finalitzar el termini establit per cada institució per a la sol·licitud d'inscripció com a alumnat d'intercanvi (consultar el termini en la web de la universitat de destinació). Aquest termini pot variar en funció de la Universitat i el semestre. En cas contrari, la universitat de destinació podrà rebutjar la seua sol·licitud i, per tant, no podran realitzar l'intercanvi.

9. Acceptació per part de la universitat de destinació.

El Programa Erasmus+ està basat en Acords Bilaterals signats entre la Universitat d'Alacant i diferents institucions d'educació superior europees. Això implica l'acceptació de la mobilitat per part de les dues institucions.

Una vegada assignades les places per part de la Universitat d'Alacant, l’alumnat ha de realitzar els tràmits de sol·licitud d'inscripció en la institució de destinació (Application Procedure) per a la seua acceptació per aquesta Institució, podent aquesta rebutjar l'estudiant per diferents raons basades en l'Acord Bilateral, entre elles:

-Que no hi haja un flux equilibrat entre l’alumnat rebut i enviat.

-Que no complisca els terminis per a inscriure's en la Universitat de destinació.

-Que no complisca el requisit mínim de coneixement d'idioma de la Universitat de destinació (consultar punt 8).

-Que no complisca el requisit acadèmic exigit per la Universitat de destinació.

-Etcètera.

Per tot això, l'assignació de places que realitza la UA no serà efectiva fins que siga acceptada per la institució de destinació.

10. Reconeixement acadèmic i aprofitament.

10.1. Matrícula. En el curs acadèmic de l'intercanvi, s’ha d'estar matriculat/da en la mateixa titulació que en el moment de la inscripció en el Programa. A més, la matrícula ha de contenir un mínim de 12 crèdits en l'estada que, al seu torn, han de poder ser reconeguts en l'intercanvi; és a dir, han de formar part de l'Acord d'Aprenentatge.

En cap cas entraran a formar part dels mínims al fet que es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent. Es a dir, els crèdits mínims a realitzar durant l'intercanvi han de formar part del currículum obligatori per a completar els seus estudis.

10.2. Acord d'Aprenentatge. L’alumnat rebrà ple reconeixement acadèmic dels seus estudis superats en el centre d'acolliment (sempre que estiguen arreplegats en l'Acord d'Aprenentatge) com a part plenament reconeguda de la seua titulació en la UA.

Per això, cada estudiant haurà d'estar proveït d'un Acord d'Aprenentatge signat amb anterioritat a l'inici del període de mobilitat. L'Acord d'Aprenentatge se celebrarà entre la institució d'origen, la institució d'acolliment i l'estudiant, i tindrà caràcter oficial de contracte vinculant per a les persones signants.

La càrrega lectiva en la institució de destinació haurà de ser com a mínim de 12 crèdits per semestre, llevat que la normativa de la Universitat de destinació indique un nombre major.

10.3. Modificació de l'Acord d'Aprenentatge. Qualsevol revisió de l'Acord d'Aprenentatge que es considere necessària a l'arribada de l'estudiant a la institució d'acolliment haurà de concretar-se i formalitzar-se en el termini d'un mes. Qualsevol modificació posterior que excepcionalment resulte necessària haurà de ser acceptada formalment per les tres parts i aplicar-se immediatament.

10.4. El reconeixement de la mobilitat realitzada en la institució d'acolliment únicament podrà ser denegat si no s’ha aconseguit el nivell acadèmic requerit per la institució d'acolliment o bé si incompleix les condicions relatives al reconeixement acordades per les institucions participants.

Així mateix, a qui es negara a complir les exigències del seu programa d'estudis a l'estranger se li podrà exigir el reemborsament, total o parcial, de la beca individual.

10.5. Aprofitament. L'estudiant ha d'aprovar en la universitat de destinació almenys una part dels seus estudis, i reconèixer-los en la Universitat d'Alacant per, almenys, la meitat dels crèdits mínims de matrícula; és a dir, 6 crèdits per semestre. De no ser així, se li podrà reclamar la devolució de la beca.

11. Taxes acadèmiques.

11.1. No s’haurà d'abonar cap taxa universitària (en concepte de matrícula, inscripció, exàmens, accés a instal·lacions de laboratoris i biblioteques, etc.) en la institució d’acollida durant el període en el qual es produeix la mobilitat. No obstant això, és possible que es cobren petites quantitats per costos relacionats amb el segur, la afiliació a sindicats d'estudiants i l'ús de material vari com a fotocòpies, productes de laboratori, etc. Aquestes quantitats seran equivalents a les cobrades als estudiants locals pel mateix concepte.

11.2. Cada estudiant haurà de seguir abonant les taxes acadèmiques habituals en la Universitat d'Alacant durant el seu període de mobilitat en el país europeu.

12. Obligacions de l’alumnat d’intercanvi.

a) No acceptar cap altre ingrés incompatible amb la percepció de les dotacions de les ajudes.

b) Matricular-se en la Universitat d'Alacant i en la universitat d'acolliment durant el període acadèmic en què desenvolupe la seua estada, almenys, dels crèdits mínims exigits.

c) Cursar el període d'estudis establit en el centre per al qual va ser seleccionat i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives així com presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

d) Mantindre contacte i estar localitzable tant per la Unitat de Mobilitat com pel Coordinador/a, que podran posar-se en contacte amb l'estudiant en qualsevol moment de l'intercanvi, a través del correu electrònic de la Universitat d'Alacant.

e) Comunicar immediatament tant a la Coordinació del seu Centre com a la Unitat de Mobilitat tot canvi de la sol·licitud inicial (renúncia, calendari, pla d'estudis, etc.).

f) Tindre uns coneixements de l'idioma suficients per a integrar-se en la Universitat de destinació.

g) Lliurar a la Unitat de Mobilitat els següents documents emplenats adequadament:

I) Contracte de Subvenció

II) Confirmació d'Estada

III) Còpia de la Proposta d'Acord d'Aprenentatge signada (abans de l'inici de la mobilitat)

IV) Còpia de l'Acord d'Aprenentatge Definitiu, en el cas de modificacions posteriors

V) Certificat d'Empadronament

h) Realitzar de forma on-line els tests lingüístics previs a l'inici i final d'estada, el curs d'idiomes assignat com a suport lingüístic (si escau) i el Qüestionari UE.

i) Responsabilitzar-se de procurar-se la cobertura de segur a l'efecte de malaltia comuna, accident i repatriació.

j) Responsabilitzar-se de la cerca i localització d'allotjament i dels tràmits seguits per a la inscripció en la Universitat d'acolliment.

k) Acceptar totes les condicions del Programa.

El present projecte ha sigut finançat amb el suport de la Comissió Europea. Aquesta publicació és responsabilitat exclusiva de la Universitat d'Alacant. La Comissió no és responsable de l'ús que puga fer-se de la informació ací difosa.

Contra aquesta Resolució, que esgota la via administrativa, cal interposar recurs contenciós administratiu davant els Tribunals corresponents d'aquest ordre jurisdiccional, d'acord amb el que es disposa en l'art. 46.1 de la Llei 29/1998, de 13 de juliol, reguladora de la Jurisdicció Contenciós Administrativa, en el termini de 2 mesos, a computar des de l'endemà a la seua publicació.

Alacant, 4 de setembre de 2015

El Vicerector de Relacions Internacionals

JUAN LLOPIS TAVERNER





[Carretera Sant Vicent del Raspeig s/n  
03024 Sant Vicent del Raspeig - Alacant  
 Tel. 42 934 8638 - Fax 68 373 0330](https://www.google.es/maps/@74.532810,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12490&trk=tyah&trkInfo=tarId%3J4831493526408%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)